|  |
| --- |
| **INFO FRA** **Stormeis****Oktober 2025** |

|  |
| --- |
|  |

****

|  |
| --- |
| Nå er vi godt i gang med det nye barnehageåret som stormeiser. Overgangen har gått ganske fint, men vi merker nok at noen kjenner litt på at det har blitt noe nytt. 😊I hjertesamlinger i oktober skal vi fortsette med tema «Jeg er meg». Målet med hjertesamlingene er å styrke hvert barns følelse av egenverd og gi dem en opplevelse av å være unike. Positiv selvhevdelse er avgjørende for at barna skal våge å anvende sin sosiale kompetanse. Ved å fremheve barns spesielle egenskaper legges også grunnlaget for å anerkjenne og verdsette forskjellighet. Det blir hjertesamlinger hver torsdag. Kåre Kråke har kommet for å bli og han skal i oktober fortsette med oppdraget vi begynte på i september om trær. Kanskje vi kommer til å starte med et nytt oppdrag om mose og lav, men det får vi ta underveis.I Naturoppdraget får barnehagebarn oppleve naturglede i nærmiljøet. Barn og voksne går på tur sammen og utforsker, oppdager, sanser, leker og lager gjennom oppdrag og aktiviteter i nærnaturen.Fra og med oktober blir det skoggruppedag hver mandag. Da er vi ute fra 8.00. Frokosten spises inne på småmeis mellom 7.00 og 8.00. Kommer barnet etter 8.00, må det komme ferdig påkledd. Husk ferdigpakket sekk, flaske med vann og gjerne noe varmt å drikke. Når det er skoggrupper, gir ugla oss oppgaver som omhandler det å ta vare på naturen.Språklekaktiviteter i oktober skal også handle om oppmerksomhet for lyd. Vi skal leke og øve på å lytte bevisst. Vi skal finne fram bøker og ha lesestund en fast dag i uka. Men også ha rom for spontane lesestunder ute og inne.Ellers skal vi leke og kose oss hver eneste dag i barnehagen. 😊**NB! Vil at dere leser nederst på arket om hva dere kan øve på hjemme.** |

|  |  |  |  |  |
| --- | --- | --- | --- | --- |
| **Viktige datoer i oktober:**14. oktober: Planleggingsdag – barnehagen er stengt16. oktober: Foreldremøte – innkalling kommer | **Formings-aktiviteter:**Lage familietre.Tegne huset sittLage kunstverk av naturmaterialer | **Språksprell**Oppmerksomhet for lyd |

|  |
| --- |
|  |

**Bursdager i oktober:**Matheo fyller 4 år 19/10– vi feirer 17/10. |
| **Månedens sang:**MånedssangHjertesang Olle BolleLillebrors viseMorgendagens søsken | **Månedens fortelling:**Mats og MilleBolla 4 år | **Månedens rim og regle:**Begge liker meg |

**FAGOMRÅDER:**

|  |
| --- |
| **Rammeplan om:****Mangfold og gjensidig respekt:**Barnehagen skal bidra til at alle barn føler seg sett og anerkjent for den de er, og synliggjøre den enkeltes plass og verdi i fellesskapet.**Sosial kompetanse:**I barnehagen skal barna kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap.**Livsmestring og helse:**Barnehagen skal være et trygt og utfordrende sted der barna kan prøve ut ulike sider ved samspill, fellesskap og vennskap.**Lek og læring:**Leken skal ha en sentral plass i barnehagen, og lekens egenverdi skal anerkjennes. Barna skal få bruke hele kroppen og alle sanser i sine læringsprosesser. **Omsorg:**Barnehagen skal aktivt legge til rette for omsorgsfulle relasjoner mellom barna og personalet og mellom barna, som grunnlag for trivsel, glede og mestring.**Danning:**Barnehagen skal bidra til at barna kan forstå felles verdier og normer som er viktige for fellesskapet. |

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon, språk og tekst**:Barnehagen skal bidra til at barna bruker språk til å skape relasjoner, delta i lek og som redskap til å løse konflikter. | **Kropp, bevegelse, mat og helse:**Barnehagen skal bidra til at barna opplever trivsel, glede og mestring ved allsidige bevegelseserfaringer, inne og ute, året rundt. | **Kunst, kultur og kreativitet:**Barnehagen skal bidra til at barna bruker ulike teknikker, materialer, verktøy og teknologi til å uttrykke seg estetisk. | **Natur, miljø og teknologi:**Barnehagen skal bidra til at barna får kjennskap til naturen og bærekraftig utvikling, lærer av naturen og utvikler respekt og begynnende forståelse for hvordan de kan ta vare på naturen. | **Antall, rom og form:**Barnehagen skal bidra til at barna erfarer størrelser i sine omgivelser og sammenligner disse. | **Etikk, religion og filosofi:**Barnehagen skal bidra til at barna utvikler interesse og respekt for hverandre og forstår verdien av likheter og ulikheter i et fellesskap. | **Nærmiljø og samfunn:**Gjennom utforsking, opplevelser og erfaringer skal barnehagen bidra til å gjøre barna kjent med eget nærmiljø, samfunnet og verden. |

|  |
| --- |
| **Måneden som har gått:**I september har vi vært på mange fine turer i nærmiljøet. Vi har forsket litt på insekter, prøvd å fange de. Inne på basen har vi også lagd både edderkopper og marihøner. Kåre Kråke har hatt fine oppdrag for oss.Det har også vært noen skoggruppedager, som følger det faste opplegget med samling inne hvor vi tegner i boka, smører niste og pakker sekk, før vi legger ut på tur til Trollskogen. Her har vi gjennomført uglas oppdrag, spist nista vår og lekt masse😊Vi har øvd oss på å lytte til gjenstander vi ikke ser, vi har lyttet til fuglelyder og vi har prøvd å høre hvem som eier stemmen vi hører. Her har fokuset vært å være konsentrert og lytte aktivt med ørene.I hjertesamlinger har vi hatt fokus på oss selv og hvor viktig den enkelte er for fellesskapet. Vi har målt hvor lange vi, vi har snakket om hvem vi er glad i og vi har laget et lite slektstre med våre nærmeste. |

|  |  |
| --- | --- |
| **Informasjon:*** **Flaske: barna skal ha sin egen drikkeflaske. Den tas med hjem jevnlig for vask.**
* **Barna må ha egne vaskeservietter til bleieskift**
* **Tursekk: Nå skal barna ha sin egen tursekk på garderobeplassen sin**
* **Innesko: Godt å ha på hardt og glatt gulv**
* **Månedsplan legges ut på web – ønsker dere papirutgave så gi beskjed**

**Klær:****NB! MERK KLÆR OG SKO GODT OG TYDELIG MED RIKTIG NAVN****Det er fint om barna har 2 skift, ett i sekken og ett i skapet.****Husk:**Gi beskjed når barnet har fri eller er syk.HilsenKim og Sølvi | **Dagsrytmen vår:****06.30.-07.00 Bhg åpner,frilek på basen.** **07.00.-08.00 Frokost på småmeis****08.00.-09.30 Lek på basen.****09.30- 09.45. Samling.** **09.45 -11.00. Pedagogiske aktiviteter****11.00-11.30. Lunsj/smøremåltid.****12.00 – 13.30 Hvilestund.****13.30-14.00. Utelek****14.00-14.30. Mellommåltid****14.30-17.00. Lek ute/inne til bhg stenger.** |

|  |
| --- |
| **Dette kan dere øve på hjemme sammen med barna i oktober:** |
| **Sosial kompetanse:*** Snakke pent om og til hverandre
* Vente på tur
* Lytte og høre på beskjeder
* Vise hensyn
 | **Språklig:*** Lese sammen med barna
* Spille brettspill
* Synge månedens sang
* Bruke månedens regle
* Bruke rolig stemme – innstemme
 | **Praktisk:*** Rydde etter seg selv
* Kle på seg selv
* Åpne og lukke egen sekk
* Vaske hender etter dobesøk og før mat
 |

**Månedens sanger:**

**Olle Bolle**

Oppe på fjellet der bor det tre troller
Trollefar og trollemor og lille Olle Bolle
"Bø!" sier Trollefar
"Bø!" sier Trollemor
Men den lille Olle Bolle sier bare "bøø"

Oppe på fjellet der bor det tre troller
Trollefar og trollemor og lille Olle Bolle
"Bø!" sier Trollefar
"Bø!" sier Trollemor
Men den lille Olle Bolle sier bare "bøø"

**Lillebrors vise**

Lillebror synes det er så trist
Fryktelig trist, sikkert og visst
Alle de andre har dratt avsted
Og uten at han fikk bli med
Men når de så kommer hjem igjen
Ja, hvem er det da som kan helt slippe skjenn
Det kan bare Lillebror og bare bare han
Det er det bare Lillebror, og bare han som kan

Kari og Mari er svært så kry
Frykteli kry, fordi de kan sy
Men triler en snelle på gulvet da
Er Lillebror nyttig å ha
Vips under sengen med veldig fart
Og uten at pompen blir sittende fast
Det kan bare Lillebror og bare bare han
Det er det bare Lillebror og bare han som kan

Pelle har laget seg hus av bar
Inni et snar
Fått lov av far
Der møttes guttene klokka tolv
Med klubbe og stor protokoll
Taket er lavt, de må stå på kne
Nei, ingen av dem kan stå rett opp og ned
Det kan bare Lillebror osv

Kjell han kan tegne så fint og flott
Fryktelig flott
Hytter og slott
Busser og biler med lasteplan
Men vet du hva Lillebror kan?
Jo han kan tegne en krussedull
Og tydelig see det er sau som har ull
Det kan bare Lillebror osv.

En gang skal Lillebror selv bli stor'
Fryktelig stor
Større enn mor
Da skal ha greie hver minste grann
Av det som de kan alle mann
Lekser og leker av alle slag
Men dette som Lillebror greier i dag
Det kan bare Lillebror osv.
Av det som de kan alle mann

**Morgendagens søsken** (lytt gjerne til musikken)

Mange barn rundt samme bord mange barn på samme jord

Det er vi, det er vi, morgendagens søsken.

refreng:

Som søsken av jorden, Bror Sol, Søster Vind

står du og jeg sammen med kinn imot kinn

jeg tar dine hender som rekkes mot meg,

du ser mine øyne som smiler mot deg.

Mange øyne som kan se, mange munner som kan le,

det er vi, det er vi morgendagen søsken.

refreng:

Mange føtter som kan gå dit hvor hjelpen trenges nå,

mange hender vendt mot dem som har mistet sine hjem.

Refreng:

Mange tunger som kan si ord som gjør deg glad og fri,

det er vi, det er vi, morgendagens søsken.

Refreng:

**Hjertesangen** (melodi: Teddybjørnens vise)

Nå har du blitt en hjertevenn og vi er glad for det.

For når du ser en venn som trenger hjelp, så er du med.

Du rekker ut en hånd til den som trenger det fra deg.

Og passer på at ingen er alene eller lei.

For alle vi i barnehagen ønsker oss et sted.

Der stor og liten har det fint og leker godt i fred.

Og selv om du er trist en dag, så blir du glad igjen.

Vi kommer for å trøste deg, du er vår beste venn!

**Månedens rim/regle:**

**Begge liker meg**

Pappa liker kake best,

og mamma liker brød.

Pappa liker kulde,

og mamma hater snø.

Pappa vil ha puddel,

men mamma sier nei!

De liker aldri samme ting,

men begge liker meg!